आग फैलने से चार बड़े टैंकों में विस्फोट; 6 मजदूर घायल
अहमदनगर जिले की शुगर मिल में आग लगी , डिस्टलरी यूनिट में ब्लास्ट हुआ, 80 लोग अंदर फंसे Blast in distillery unit, 80 people trapped inside
महाराष्ट्र के अहमदनगर जिले के शेव गांव में गंगामाई शुगर मिल की डिस्टलरी यूनिट में शनिवार रात बायलर में ब्लास्ट हो गया। इससे फैक्ट्री में आग फैल गई। हादसे में 6 मजदूर घायल हुए हैं। इन्हें पास के अस्पताल में भर्ती कराया गया है।
आग की चपेट में आने से कैमिकल से भरी टंकियों में भी ब्लास्ट हो गया। इन ब्लास्ट से आग इतनी भीषण हो गई कि दूर-दूर तक आग की लपटें दिखाई देने लगीं। हादसा शाम करीब 7.30 बजे हुआ। जिस वक्त ब्लास्ट हुआ, तब मिल में करीब 150 मजदूर काम कर रहे थे। सभी बाहर आ गए हैं।
हादसे की जानकारी मिलते ही अहमदनगर, औरंगाबाद, शेवगांव से दमकल की करीब 10 गाड़ियां मौके पर पहुंच गई हैं।
घटनास्थल पर एंबुलेंस पहुंची
फैक्ट्री के अंदर काम कर रहे लोगों के बारे में ठीक तरह से कुछ पता नहीं चल पाया है। घटनास्थल पर एंबुलेंस मंगवा ली गई हैं। लेकिन एंबुलेंस सुविधाएं कम पड़ने की खबर है। इथेनॉल यूनिट में सबसे पहले विस्फोट हुआ और फिर वहां से आग भड़क उठी।
यह खबर हम लगातार अपडेट कर रहे हैं...
आग लगने से जुड़ी ये खबरें भी पढ़ लें: 
बठिंडा की रिफाइनरी में लगी आग:फायर ब्रिगेड की गाड़ियां बुझाने में जुटीं, पैरामिलिट्री फोर्स भी पहुंची, इलाका सील
पंजाब के बठिंडा में शुक्रवार तड़के श्री गुरू गोबिंद सिंह रिफाइनरी में आग लग गई। आग की लपटें काफी दूरी से ही दिख रही थी। इसकी सूचना तुरंत लोगों ने दमकल विभाग को दी। मौके पर पहुंची फायर ब्रिगेड की गाड़ियां आग बुझाने में जुटी हुई हैं। इसके साथ घटना स्थल पर पैरामिलिट्री फोर्स भी पहुंच गई है। पढ़ें पूरी खबर...
बिल्डिंग में लगी आग, तीसरी-चौथी मंजिल पर सोया था परिवार:वाराणसी में गली में नहीं घुस पाईं फायर ब्रिगेड की गाड़ियां, साड़ियां जलकर हुईं राख
वाराणसी के आदमपुर स्थित साड़ी की होलसेल दुकान में आग लग गई। चार मंजिल की बिल्डिंग धू-धूकर जलने लगी। इस बिल्डिंग के तीसरे और चौथे फ्लोर पर फ्लैट में परिवार साया हुआ था। वहीं, ग्राउंड से सेकेंड फ्लोर तक साड़ी की होलसेल गद्दी थी, जिसमें ताला बंद था। उसी समय शॉर्ट सर्किट से आग लगी और पूरा दुकान जलकर राख हो गया। घर में सो रहे लोगों ने बगल के मकानों के छतों पर कूदकर अपनी जान बचाई।​​​​​​​ पढ़ें पूरी खबर...